ગુજરાત કો-ઓપરેટિવ મિલ્ક માર્કેટિંગ ફેડરેશન લિમિટેડ (GCMMF)ના મેનેજિંગ ડિરેક્ટરે સુપ્રીમ કોર્ટ દ્વારા પ્રતિબંધિત કરાયેલી દારૂની 16,000 દુકાનોને અમૂલ મિલ્ક બાર શરૂ કરવા આમંત્રણ આપ્યું છે. સુપ્રીમ કોર્ટે આ તમામ લિકર શોપ્સનાં લાઇસન્સ રદ કર્યાં છે. સોમવારે અમૂલના એમડી આર. એસ. સોઢીએ ટ્વીટ કરીને કહ્યું હતું કે, ‘રાષ્ટ્રના તુંદરસ્ત સ્વાસ્થ્યમાં યોગદાન આપવા તથા રોજગાર વધારવા અમે 16,000 લિકર શોપ્સ અને બારને અમૂલ મિલ્ક બાર ખોલવા આમંત્રણ આપીએ છીએ.’